Worcester F 80 Distinctiones

173 Ouibus comparantur iusti

Ouibus comparantur iusti. Primo propter innocencie simplicitatem. Non enim nocent vt lupi, [2] Reg. vltimo [24:17]: *Isti qui oues sunt, quid fecerunt?* quasi dicens, nichil mali.

Secundo propter paciencie tranquillitatem. Non mordent sicut canis, Ysai. 53[:7]: *Sicut ouis ad occisionem ducetur*.

Tercio, propter immolacionis ydoneitatem. Non enim sunt inutiles post mortem ut apes, vt Psal. [43:22]: *Estimati sumus sicut oves occisionis*.

Quarto,[[1]](#footnote-1) propter multiplicis vtilitatis ministrationem. Non enim sunt sicut sues,[[2]](#footnote-2) qui nichil ministrant dum viuunt nisi fumum, Ysai. 7[:21]: *In* *die* *illa* enutriet *homo duas oves,* etc.

¶ Quinto, propter velleris, id est, conuersacionis fomentum et calorem. Non sicut vellus canis quod quamuis purum sit nichil confert. Sic est de male conuersantibus, Job 31[:20]: *De velleribus ovium mearum calefactus est*.

¶ Sexto, propter generacionis

/fol. 275rb/

in conversione peccatorum fecunditatem. Non enim est ut mula sterilis, Psal. [143:13]: *Oves eorum fœtosæ, abundantes in gressibus suis*.

¶ Septimo, propter pastorum suorum agnicionem. Non enim sunt sicut talpe sine visu, semper fodientes in terra, Joan. [10:4]: *Oves illum sequuntur*. Sed heu quia oues nostre cito dispergunt, Zach. 13[:7]: Percuciam *pastorem, et disperguntur oves* gregis. Item, periculose vagantur, Psal. [118:176]: *Erravi sicut ovis quæ periit*. [1] Pet. 2[:25]: *Eratis* aliquando *sicut oves* *errantes*. Item, sine defensione capiuntur, Joan. 10[:12]: *Lupus rapit, et[[3]](#footnote-3) dispergit oves*.

1. Quarto ] Lambeth, F 128 *corr*. secundo F 80. [↑](#footnote-ref-1)
2. sues ] F 128 *corr.* oves F 80, Lambeth. [↑](#footnote-ref-2)
3. et ] *add*. ~~disg~~ F 80. [↑](#footnote-ref-3)